***ΘΟΥΚΥΔΙΔΟΥ  ἹΣΤΟΡΙΑΙ, ΒΙΒΛΙΟ Γ – ΚΕΡΚΥΡΑΪΚΑ***

***ΝΟΗΜΑΤΙΚΗ ΠΡΟΣΕΓΓΙΣΗ***

***Επίδαμνος****αποικία της Κέρκυρας, η οποία είχε ιδρυθεί το 627 π.Χ.  στο σημερινό Δυρράχιο της Αλβανίας. (οικιστής ο Κορίνθιος Φάλιος)*

* *Με τα χρόνια αυτή η πόλη έγινε πολυάνθρωπη και απέκτησε μεγάλη δύναμη.*
* *Μετά όμως εξαιτίας πολέμου με τους γείτονές τους βαρβάρους, ξέσπασε στην Επίδαμνο εμφύλια διαμάχη και έχασαν τη δύναμή τους (436 π.Χ).*
* *Οι ολιγαρχικοί όμως σε συνεργασία με τους βαρβάρους λήστευαν τους Επιδαμνίους ,κάνοντας επιθέσεις.*
* *Έτσι, οι δημοκρατικοί έστειλαν πρέσβεις στην Κέρκυρα για βοήθεια. Έγιναν και ικέτες. Εκείνοι όμως τους έδιωξαν.*
* *Πήγαν στο μαντείο των Δελφών και εκείνο τους παρέπεμψε στους Κορινθίους. Πήγαν στην Κόρινθο και ζήτησαν βοήθεια.*
* *Οι Κορίνθιοι δέχτηκαν να τους βοηθήσουν, αφενός γιατί θεωρούσαν ότι η αποικία ήταν δικιά τους, αφετέρου γιατί μισούσαν τους Κερκυραίους. Η Κέρκυρα ήταν αποικία της Κορίνθου , αλλά δεν της έδειχνε κανένα σεβασμό.*
* *Η Κέρκυρα, όταν έμαθε ότι η Κόρινθος πήγε βοήθεια στην Επίδαμνο με 25 πλοία στην αρχή και μετά με το μεγαλύτερο μέρος του στόλου της, απαίτησε να διώξουν τους Κορινθίους και να δεχτούν πίσω τους εξόριστους ολιγαρχικούς.*
* *Οι Επιδάμνιοι δεν άκουσαν τις εντολές τους. Έτσι, η Κέρκυρα εξεστράτευσε εναντίον της Επιδάμνου με 40 πλοία. Της είπαν ότι αν δεν συμμορφωθεί, θα θεωρείται εχθρός της.*
* *Οι Κορίνθιοι από την άλλη μόλις τα έμαθαν αυτά άρχισαν να ετοιμάζονται να εκστρατεύσουν.*

*Επομένως:*

|  |
| --- |
| ***Κερκυραϊκά ονομάστηκαν οι πολιτικές αναστατώσεις και ο εμφύλιος πόλεμος που ξέσπασε στην Κέρκυρα κατά τη διἀρκεια του Πελοποννησιακού Πολέμου.*** |

*Έτσι, η Κέρκυρα και η Κόρινθος οδηγούνται σε ναυμαχία στα νησιά Σύβοτα το 433 π.Χ. Νίκησε η Κέρκυρα με τη βοήθεια της Αθήνας. Είχαν υπογράψει οι δυο τους****επιμαχία****(αμυντική συμμαχία) σε περίπτωση που κάποιος κάνει επίθεση στο νησί. Με αυτόν τον τρόπο η Αθήνα διεισδύει στα πολιτικά πράγματα της Κέρκυρας. Η Κέρκυρα δεν άνηκε σε καμία συμμαχία, ούτε στην Αθηναϊκή ούτε στην Πελοποννησιακή. Όμως και οι δύο την ήθελαν με το μέρος τους.****Γιατί;******Γιατί ήταν πόλη πλούσια, πολυάνθρωπη και έκανε εμπόριο με τη Δύση.***

***Γιατί η Κέρκυρα ήταν πιο κοντά στην Αθήνα;***

* *Η Αθήνα είχε ήδη συνάψει την αμυντική συμμαχία (επιμαχία) με την Κέρκυρα και είχε ήδη πλησιάσει την Κέρκυρα.*
* *Η Αθήνα είχε βοηθήσει την Κέρκυρα στη διαμάχη της με την Κόρινθο.*
* *Την περίοδο εκείνη η εκκλησία του δήμου (ἁλία) είχε αποκτήσει πολιτική ισχύ και συμμετείχε ενεργά στο πολιτικό σκηνικό. Επομένως, η ανάπτυξη των δημοκρατικών θεσμών και η ισχυροποίηση της δημοκρατικής παράταξης επιδρούσε ευνοϊκά προς την πορεία προσέγγισης Κέρκυρας-Αθήνας.*
* *Τέλος, η Κέρκυρα είχε ήδη εμπλακεί στην πρώτη σύγκρουση Αθηναίων –Σπαρτιατών (431 π.Χ) με την πλευρά της Αθήνας, γεγονός που την καθιστούσε έστω και μερικώς πιο κοντά της.*

*Το πολίτευμα της Κέρκυρας ήταν ολιγαρχικό, με βάση το πρότυπο της μητρόπολής της, της Κορίνθου. Την εξουσία την ασκούσαν οι γαιοκτήμονες μαζί με τους πλούσιους εμπόρους και πλοιοκτήτες.*

*Το 433 π.Χ. , δύο χρόνια πριν από την έναρξη του Πελοποννησιακού πολέμου, αναγκάστηκαν οι Κερκυραίοι να συμμαχήσουν με τους  Αθηναίους, για να αντιμετωπίσουν τους Κορινθίους, αν και προσπάθησαν σε πρώτη φάση να μείνουν ουδέτεροι στον Πελοποννησιακό Πόλεμο.*

*Το ίδιο έτος-433 π.Χ.-έγινε ναυμαχία μεταξύ Κερκυραίων και Κορινθίων στα Σύβοτα.*

*Οι Κερκυραίοι με τη βοήθεια των Αθηναίων νίκησαν ,αλλά με απώλειες. 1050 Κερκυραίοι συνελήφθησαν αιχμάλωτοι από τους Κορινθίους. 800 ήταν δούλοι και πουλήθηκαν και 250 Κερκυραίοι ολιγαρχικοί κρατήθηκαν στην Κόρινθο σκοπίμως.  Έζησαν για 5 χρόνια εκεί με ανέσεις.*

***Γιατί κρατήθηκαν στην Κόρινθο 250 Κερκυραίοι ολιγαρχικοί;***

* *Οι Κορίνθιοι είχαν σκοπό να χρησιμοποιήσουν τους Κερκυραίους ολιγαρχικούς με σκοπό να την επηρεάσουν υπέρ της Κορίνθου*
* *Όταν άρχισε ο εκδημοκρατισμός της Κέρκυρας, με τη βοήθεια της Αθήνας, τότε απελευθερώθηκαν οι 250 Κερκυραίοι ολιγαρχικοί , για να εμποδίσουν την προσχώρηση της Κέρκυρας στην Αθηναϊκή συμμαχία.*